Odense Adresse-Contoirs Efterretninger, 1840-08-06
Fædrelandet. Stænderforsamlingen i Roeskilde. Ottende Møde den 24 Juli. Præsidenten anmeldte blandt andre følgende private Andragender: Cancellieraad Haastrup, Forslag ang, en Revision af Skovanordningerne, navnlig med Hensyn til Straffebestemmelser for ulovligen at skjære Kosteriis; Samme: Andragende fra endeel Sognemænd ang. Spanddages Udredelse til Landeveiene; Samme: Andragende fra Rønninge m.fl. Sogne om den nye Matrikuls Jndførelse: Assessor Algreen-Ussing: Andragende fra Studentersamfundet ang Haandhævelse af sammes formeentlige Rettigheder. As sessor Ussing forelæste derpaa det af ham indgivne Andragende ang. Forelæggelsen af et toaarigt Finantsbudget. Dette Andragende gaaer ud paa 1) at Forsamlingen uopholdeligen vil indgaae til Hs. Maj. Kongen med en allerunderdanigst Petition om, at der maa blive forelagt den nærværende, saavelsom den holsteenske, og senere den jydske og den slesvigske, Stænderforsamling, et fuldstændigt og detailleret Finantsbudget for Aarene 1811 og 1842, for, efter at være prøvet af samtlige fire Forsamlinger, at ophøies til en for dette Tidsrum gjeldende Finantslov; 2) at Forsamlingen fremdeles vil andrage paa, at der for Fremtiden maa blive forelagt Stænderforsamlingerne et lignende Budget for to Aar af Gangen, for paa lige Maade, efter af Stænderne at være overveiet, at emanere som Finantslov; 3) at Forsamlingen endeligt som noget Selvfølgeligt, vil indstille, at de for en foregaaende Finants periode aflagte Regnskaber maae, med alle dertil fornødne Bi lage, blive den paafølgende Stænderforsamling forelagte, til Prøvelse af det tidligere Budgets Overholdelse og som Veiledning ved det næste Budgets Affattelse. Med 66 St. mod 1 besluttedes, at der skulde nedsættes en Committee i Anledning af Forslaget, hvorhos det bestemtes, at den skulde bestaae af 5 Medlemmer, hvortil derefter valgtes: Prof. Bang, Godseier Tutein, Etatsraad Treschow, Kammerherre Scavenius og Statsraad Hvidt. Assessor Algreen=Ussing oplæste derpaa det af ham anmeldte Andragende fra Kjøbenhavns Møllerlaug, om Nedlæggelse af den kongelige Maltmølle, hvilket Andragende Ussing imidlertid tilbagetog, da han havde erfaret, at Maltmøllens Ophævelse paatænkes fra Toldvæsenets Side. Cancellieraad Haastrup oplæste det af ham anmeldte Forslag fra endeel Sognebeboere i det 13de Landdistrikt om Jndskrænkninger med Hensyn til jordløse Huse og Jndersteboliger og derpaa sit eget Andragende ang, samme Sag. Med Hensyn til det første Andragende besluttedes, at der ingen Committee skulde nedsættes, det andet tog Proponenten selv tilbage. Niende Møde den 25 Juli. Private Andragender, Prokurator Nye: Andragende fra Pastor Søtoft om Ophævelse af Pl. 29 Octbr. 1824, hvorefter den, som er idømt Tugthuusstraf, taber sin Borgerret for bestandig; hvilket Andragende den Deputerede ønskede afgivet til Petitionscommitteen; Agent Bruun: Andr. fra endeel Borgere i Middelfart om at Danmarks Provindsialstænder maae forenes, og dem tilstaaes Skattebevillingsret og afgjørende Jndflydelse paa Lovgivningen; Etatsraad Steenfeldt: Petition fra 163 Jndvaanere i Helsingøer, ang, hensigtsmæssige Forandringer i Statens Forfatning og Forvaltning; Agent Voigt: Petition fra endeel Borgere og Jndvaanere i Svendborg om Skattebevillingsret. Proprietair Hansen forelæste det af ham indgivne Forslag ang. Forbedring i Huusmændenes Stilling; med 40 St. imod 26 besluttedes, at der ingen Committee skulde nedsættes. Sognefoged Henrik Larsen oplæste et Andragende af lignende Natur (ang, endeel Huusmænds Pligtarbeide),men Resultatet blev med 55 St. mod 11, at ingen Committee skulde nedsættes. Præsidenten henstillede derefter ligeledes, om Prof. Clausen ikke, efter Udfaldet af de nu foregaaende Afstemninger, maatte finde sig beføiet til, at tage det af ham anmeldte Andragende fra en Deel Fæstehuusmænd i det 10de Valgdistrikt, om Forholdsregler til at forskaffe denne Klasse af Landboere Lettelse i deres Kaar, tilbage, hvilket Prof. Clausen, ogsaa gjorde. Gaardmand Hans Christensen oplæste derefter det af ham anmeldte Andragende fra en Deel Beboere af Langeland og Fyen om at en Commission maatte nedsættes ang. Fæstegodsets Overgang til Selveiendom. Efterat have oplæst dette Andragende tilføiede Producenten, at det var blevet ham tilmeldt, at en Deputation Bønder, fra Langeland og Fyen, nylig havde henvendt sig med et allerunderdanigst Andragende, ang, samme Gjenstand, til Hs. M. Kongen, under hans Ophold i Nyborg; og at Hs. Maj. havde bedet Deputationen hilse deres Brødre, at Sagen skulde blive taget under nøie Overveielse. J Tillid til disse Kongens Ord, tog derfor Producenten sit Andragende tilbage. Sognefoged Henrik Larsen oplæste derefter det af ham anmeldte Andragende, fra en Deel Beboere af Rørvig og flere Sogne, om at deres Fæstegaarde maatte overdrages dem til Selveiendom. Med 65 St. mod 1 besluttedes, at ingen Committee skulde nedsættes. Etatsraad Steenfeldt oplæste et Andragende fra Borgerrepræsentanterne i Helsingøer om en Revision af Skatteligningsvæsenet i Kjøbstæderne; ved Afstemning vedtoges med 42 St. mod 11 en Committees Nedsættelse; til Medlem, mer valgtes Svane, Johnsson, Bruun, Rye og Hempel, (med hvilken Sidste Voigt havde ligemange Stemmer).